ꠎꠛꠥꠞ.
15.
ꠢꠎꠞꠔ ꠖꠣꠃꠖꠞ ꠝꠤꠎꠝꠞ। ꠅ ꠝꠣꠛꠥꠖ, ꠔꠥꠝꠣꠞ ꠖꠞꠛꠣꠞꠅ ꠝꠦꠝꠣꠘ ꠅꠀꠞ ꠇꠦ ꠎꠁꠉ꠆ꠉ, ꠇꠥꠘ ꠝꠣꠘꠥꠡ ꠔꠥꠝꠣꠞ ꠙꠛꠤꠔ꠆ꠞ ꠙꠣꠠꠅ ꠞꠅꠀꠞ ꠎꠁꠉ꠆ꠉ? 
ꠎꠦ ꠎꠘꠦ ꠘꠤꠈꠥꠔ ꠎꠤꠘ꠆ꠖꠦꠉꠤ ꠇꠣꠐꠣꠄ, ꠘꠦꠇ ꠀꠝꠟꠦ ꠖꠤꠘ ꠉꠥꠎꠞꠣꠄ, ꠎꠣꠞ ꠖꠤꠟ ꠕꠣꠇꠤ ꠢꠇ ꠝꠣꠔ ꠛꠣꠞ ꠅꠄ। 
ꠅꠁꠘ꠆ꠘ ꠝꠣꠘꠡꠞ ꠛꠖꠘꠣꠝ ꠎꠦ ꠎꠘꠦ ꠉꠣꠄ ꠘꠣ, ꠔꠣꠞ ꠇꠥꠘꠥ ꠖꠥꠡ꠆ꠔꠞ ꠈꠦꠔꠤ ꠢꠦ ꠇꠞꠦ ꠘꠣ, ꠀꠞꠤ-ꠚꠞꠤꠞ ꠖꠥꠞꠘꠣꠝꠅ ꠢꠦ ꠞꠐꠣꠄ ꠘꠣ। 
ꠇꠥ-ꠙꠕꠤ ꠘꠣꠚꠞꠝꠣꠘ ꠕꠣꠇꠤ ꠢꠞꠤꠀ ꠞꠄ ꠎꠦ, ꠛꠞꠋ ꠀꠟ꠆ꠟꠣꠞ ꠙꠤꠀꠞꠣ ꠛꠘ꠆ꠖꠣꠞꠦ ꠁꠎ꠆ꠎꠔ ꠇꠞꠦ ꠢꠦ, ꠀꠞ ꠘꠤꠎꠞ ꠈꠦꠔꠤ ꠝꠣꠘꠤꠀꠅ ꠅꠀꠖꠣ ꠙꠥꠞꠘ ꠇꠞꠦ। 
ꠐꠦꠇꠣ-ꠙꠄꠡꠣ ꠇꠞꠎ ꠖꠦꠄ ꠡꠥꠖ ꠘꠣ ꠟꠁꠀ, ꠘꠤ-ꠅꠙꠞꠣꠗꠤꠞ ꠙꠇ꠆ꠇ ꠟꠄ ꠊꠥꠡ ꠘꠣ ꠈꠣꠁꠀ। ꠅꠃ ꠟꠣꠈꠣꠘ ꠀꠝꠟꠦ ꠌꠟꠦ ꠎꠦꠁ ꠎꠘ, ꠇꠥꠘꠥ ꠖꠤꠘꠃ ꠊꠣꠛꠠꠤꠔ ꠘꠣꠄ ꠢꠃ ꠡꠣꠗꠥ ꠝꠘ॥ 
